laion/Wikipedia-Exotic huggingface dataset:
ফ্লেন্সবুর্গ

ফ্লেন্সবুর্গ (জার্মান: Flensburg; ডেনীয় ভাষায়: Flensborg, নিম্ন স্যাক্সন ভাষায়: Flensborg, উত্তর ফ্রিজীয় ভাষায়: Flansborj) উত্তর-পশ্চিম জার্মানিতে শ্লেসভিগ-হোলষ্টাইন রাজ্যের উত্তরাংশে, বাল্টিক সাগরের ফ্লেন্সবুর্গ ফিয়র্ডের তীরে, ডেনমার্কের সাথে সীমান্তে অবস্থিত বন্দর শহর। এই শহরে বৃহদাকার জাহাজ নির্মাণ কারখানা, চিনি ও "স্মোক্‌ড" মাছ তৈরির কারখানা, রাম নামক মদ ও কাগজ তৈরির শিল্প আছে। এখানে ১৪শ শতকে নির্মিত সেন্ট নিকোলাসের গথিক ধাঁচের গির্জা এবং একটি ঐতিহাসিক জাদুঘর আছে। ফ্লেন্সবুর্গ শহরটি দক্ষিণ শ্লেসভিগ অঞ্চলের কেন্দ্র। কিল ও লুবেক শহরের পরেই এটি শ্লেসভিগ-হোলষ্টাইন রাজ্যের তৃতীয় বৃহত্তম শহর। ফ্লেন্সবুর্গ লোকালয়টি ১২শ শতকে প্রতিষ্ঠিত হয়। ১২৮৪ সালে এটি পৌর শহরের মর্যাদা পায়। এরপর এটি বেশ কয়েকবার ডেনমার্ক ও সুইডেনের আক্রমণে শিকার হয়। ১৮৪৮ সালে এটি ডেনমার্ক-নিয়ন্ত্রিত শ্লেসভিগের রাজধানীতে পরিণত হয়। ১৮৬০-এর দশকে শহরটি প্রুশিয়ার অধীনে চলে আসে। প্রথম বিশ্বযুদ্ধের পরে একটি গণভোটে এখানকার অধিবাসীরা জার্মানির অন্তর্ভুক্ত হবার ব্যাপারে মত দেন। দ্বিতীয় বিশ্বযুদ্ধের সময় ফ্লেন্সবুর্গ জার্মানির একটি গুরুত্বপূর্ণ নৌঘাঁটি ছিল এবং মিত্রশক্তির বোমাবর্ষণে শহরটির ব্যাপক ক্ষতি হয়। এখানে প্রায় ৮৫ হাজার লোকের বাস। ফ্লেন্সবুর্গের সবচেয়ে কাছে অবস্থিত বড় শহরগুলির মধ্যে আছে ৮৬ কিলোমিটার দক্ষিণে অবস্থিত জার্মানির কিল শহর এবং ৯২ কিলোমিটার উত্তর-পূর্বে অবস্থিত ডেনমার্কের ওডেনজে শহর। ফ্লেন্সবুর্গ ডেনমার্কের সাথে সীমান্ত থেকে প্রায় ৭ কিলোমিটার দূরে অবস্থিত। জার্মানিতে ফ্লেন্সবুর্গ বেশ কিছু কারণে পরিচিত। এখানে জার্মানির সমস্ত ট্রাফিক আইন লঙ্ঘনকারীদের ডাটাবেস বা তথ্যভাণ্ডার সংরক্ষিত আছে। ফ্লেন্সবুর্গে উৎপন্ন বিয়ার ফ্লেন্সবুর্গার পিলজেনার বা সংক্ষেপে ফ্লেন্স বিশেষ খ্যাত। ফ্লেন্সবুর্গ শহর জার্মানির সংখ্যালঘু ডেনীয় সম্প্রদায়টির কেন্দ্র শহর। Nordertor Marineschule Mürwik Mürwiker Wasserturm Alexandra KBA উইকিমিডিয়া কমন্সে ফ্লেন্সবুর্গ সংক্রান্ত মিডিয়া রয়েছে। ফ্লেন্সবুর্গের দাপ্তরিক ওয়েবসাইট ফ্লেন্সবুর্গ ভ্রমণ সহায়িকা ওয়েব্যাক মেশিনে আর্কাইভকৃত ১৯ মে ২০০৬ তারিখে ফ্লেন্সবুর্গ অনলাইন ফ্লেন্সবুর্গের জার্মান পত্রিকা ফ্লেন্সবুর্গের ক্রীড়া "Statistikamt Nord – Bevölkerung der Gemeinden in Schleswig-Holstein 4. Quartal 2013] (XLS-Datei) (Fortschreibung auf Basis des Zensus 2011)"। Statistisches Amt für Hamburg und Schleswig-Holstein (German ভাষায়)। জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
৪৩তম জাতীয় চলচ্চিত্র পুরস্কার (বাংলাদেশ)

৪৩তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৯ সালের ৫ নভেম্বর 'জাতীয় চলচ্চিত্র পুরস্কার ২০১৮' ঘোষণা করা হয়। এ বছর ২৮টি বিভাগে পুরস্কার ঘোষণা করা হয়। এই বছর সর্বোচ্চ ১১টি বিভাগে পুরস্কার পায় বাংলাদেশ চলচ্চিত্র ও প্রকাশনা অধিদপ্তর নির্মিত ‘পুত্র’ চলচ্চিত্র। আজীবন সম্মাননা পন অভিনেতা আলমগীর ও প্রবীর মিত্র। আজীবন সম্মাননা - আলমগীর ও প্রবীর মিত্র এবছর কমলা রকেট চলচ্চিত্রে অভিনয়ের জন্য শ্রেষ্ঠ কৌতুক অভিনয়শিল্পী বিভাগে মোশাররফ করিমের নাম ঘোষণার পর, এ নিয়ে উঠে সমালোচনা ও বিতর্ক। মোশাররফ করিম এ পুরস্কার নিতে অস্বীকৃতি জানান, এবং তিনি জানান “কিন্তু ‘কমলা রকেট’ চলচ্চিত্রে আমি যে চরিত্রে অভিনয় করেছি সেটি কোনোভাবেই কমেডি বা কৌতুক চরিত্র নয়। ছবিটির চিত্রনাট্যকার, পরিচালকসহ সহশিল্পীরা নিশ্চয় অবগত আছেন। একই সঙ্গে যারা ছবিটি দেখেছেন তারাও নিশ্চয় উপলব্ধি করেছেন কমলা রকেট-এ আমার অভিনয় করা ‘মফিজুর’ চরিত্রটি কোনো কৌতুক চরিত্র নয়। এটি প্রধান চরিত্রগুলির একটি।” "জাতীয় চলচ্চিত্র পুরস্কার-২০১৭ ও ২০১৮"। তথ্য মন্ত্রণালয়। ২২ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৯।  "জাতীয় চলচ্চিত্র পুরস্কার ২০১৭-২০১৮" (পিডিএফ)। তথ্য মন্ত্রণালয়, বাংলাদেশ। ২০১৯-১১-০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১১-২১।  "ভারতের নাগরিককে জাতীয় চলচ্চিত্র পুরস্কার, কৌতুক অভিনেতা নিয়ে কৌতুক"। প্রথম আলো। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।  "জাতীয় চলচ্চিত্র পুরস্কার গ্রহণ করবেন না মোশাররফ করিম"। দ্য ডেইলি স্টার। ৯ নভেম্বর ২০১৯। ২০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  "মোশাররফ করিম যাবেন না, কালাম পাবেন না"। প্রথম আলো। ২০১৯-১২-০৮ তারিখে মূল থেকে আর্কাইভ করা। সংগ্রহের তারিখ ২০১৯-১২-০৮।
৪২তম জাতীয় চলচ্চিত্র পুরস্কার (বাংলাদেশ)

৪২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৯ সালের ৫ নভেম্বর জাতীয় চলচ্চিত্র পুরস্কার ২০১৭ ঘোষণা করা হয়। এ বছর ২৭টি বিভাগে পুরস্কার ঘোষণা করা হয়। এই বছর সর্বোচ্চ ৭টি পুরস্কার পায় বদরুল আনাম সৌদ পরিচালিত গহীন বালুচর। আজীবন সম্মাননা গ্রহণ করবেন অভিনেতা এটিএম শামসুজ্জামান ও অভিনেত্রী সুজাতা। আজীবন সন্মাননা - এটিএম শামসুজ্জামান ও সুজাতা শিশু শিল্পী শাখায় বিশেষ পুরস্কার: অনন্য সামায়েল - আঁখি ও তাঁর বন্ধুরা এবছর শ্রেষ্ঠ চিত্র সম্পাদক হিসাবে ঘোষণা করা হয় ভারতীয় নাগরিক মহম্মদ কালামের নাম যিনি ঢাকা অ্যাটাক চলচ্চিত্রের জন্য এটি পান। এরপরই এ নিয়ে উঠে নানা বিতর্ক ও সমালোচনা কারণ বাংলাদেশের চলচ্চিত্র নীতিমালা অনুসারে কোন বিদেশি নাগরিককে জাতীয় চলচ্চিত্র পুরস্কার প্রদান করা যাবে না বলে উল্লেখ করা আছে। পরবর্তীতে, সমালোচনার মুখে এ বিভাগের পুরস্কারটি বাতিল করা হয়। "জাতীয় চলচ্চিত্র পুরস্কার পেলেন যাঁরা"। দৈনিক প্রথম আলো। ৭ নভেম্বর ২০১৯। সংগ্রহের তারিখ ৯ নভেম্বর ২০১৯।  "জাতীয় চলচ্চিত্র পুরস্কার: সেরা নায়ক শাকিব খান ও শুভ"। দৈনিক যুগান্তর। ৭ নভেম্বর ২০১৯। সংগ্রহের তারিখ ৯ নভেম্বর ২০১৯।  "জাতীয় চলচ্চিত্র পুরস্কার ২০১৭-২০১৮" (পিডিএফ)। তথ্য মন্ত্রণালয়, বাংলাদেশ। সংগ্রহের তারিখ ২০১৯-১১-২১।  "বাদ পড়ল জাতীয় চলচ্চিত্রের বিতর্কিত সেই পদক | বাংলাদেশ প্রতিদিন"। বাংলাদেশ প্রতিদিন। সংগ্রহের তারিখ ১৪ ডিসেম্বর ২০১৯।  "বাদ পড়লো জাতীয় চলচ্চিত্র পুরস্কারের একটি পদক"। মানবজমিন। সংগ্রহের তারিখ ১৪ ডিসেম্বর ২০১৯।  "ভারতের নাগরিককে জাতীয় চলচ্চিত্র পুরস্কার, কৌতুক অভিনেতা নিয়ে কৌতুক"। প্রথম আলো। সংগ্রহের তারিখ ২০১৯-১২-০৮।  "জাতীয় চলচ্চিত্র পুরস্কারে ভারতীয় নাগরিকের নাম"। দ্য ডেইলি স্টার। ৮ নভেম্বর ২০১৯। সংগ্রহের তারিখ ৮ ডিসেম্বর ২০১৯।  "মোশাররফ করিম যাবেন না, কালাম পাবেন না"। প্রথম আলো। সংগ্রহের তারিখ ২০১৯-১২-০৮।  দাপ্তরিক ওয়েবসাইট
অদ্বৈতবোধদীপিকা

অদ্বৈতবোধদীপিকা হল অদ্বৈত বেদান্ত-সংক্রান্ত একটি গ্রন্থ। গ্রন্থটির রচয়িতা হলেন করপাত্র স্বামী। গ্রন্থটি গুরু ও শিষ্যের মধ্যে কথোপকথনের আকারে রচিত। মধ্যযুগে রচিত অন্যান্য অদ্বৈত বেদান্ত গ্রন্থগুলির মতো এই গ্রন্থেও সমাধিকে শ্রবণ, মনন ও নিদিধ্যাসনের সঙ্গে যুক্ত করা হয়েছে। রমণ মহর্ষি এই গ্রন্থটিকে খুবই সমীহ করতেন। অদ্বৈত বোধ দীপিকা' একজন মাস্টার এবং একজন শিক্ষার্থীর মধ্যে একটি সংলাপ হিসাবে সেট করা হয়েছে। অন্যান্য মধ্যযুগীয় অদ্বৈত বেদান্ত গ্রন্থের মতো, 'সমাধি' 'শ্রাবণ'-এ যোগ করা হয়েছে, মানানা এবং 'নিবেদিতাপ্রসন্ন'। 'অদ্বৈত বোধ দীপিকা' রমনা মহর্ষি দ্বারা অত্যন্ত সম্মানিত ছিল। Venkataramaiah 2002, পৃ. 36। Venkataramaiah, Munagala (২০০২), Advaita Bodha Deepika or The Lamp of Non-dual Knowledge (পিডিএফ), Sri Ramanasramam, ১৮ ফেব্রুয়ারি ২০২২ তারিখে মূল (পিডিএফ) থেকে আর্কাইভ করা, সংগ্রহের তারিখ ৭ নভেম্বর ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lamp of Non-dual Knowledge & Cream of Liberation: Two Jewels of Indian Wisdom, Wisdom Publications Advaita Bodha Deepika ওয়েব্যাক মেশিনে আর্কাইভকৃত ৭ নভেম্বর ২০১৯ তারিখে (pdf)
আমীর জামান

মাওলানা আমীর জামান ( উর্দু: مولانا امیر زمان‎‎ ) হলেন এমন একজন পাকিস্তানি রাজনীতিবিদ যিনি আগস্ট ২০১৭ সাল থেকে মে ২০১৮ সাল পর্যন্ত আব্বাসি মন্ত্রিসভায় যোগাযোগ মন্ত্রণালয়ের মন্ত্রীর দায়িত্ব পালন করেন। তিনি জুন ২০১৩ থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন। আমীর জামান ২০০২ সালের পাকিস্তানের সাধারণ নির্বাচনে এনএ -২৬৩ (লোরালাই) আসন থেকে মুত্তাহিদা মজলিসে আমলের (এমএমএ) প্রার্থী হয়ে পাকিস্তানের জাতীয় পরিষদের প্রার্থী হয়েছিলেন তবে তিনি পরাজিত হন। তিনি ১৯,২১৮ ভোট পেয়ে সরদার ইয়াকুবের কাছে আসনটি হারান। একই নির্বাচনে তিনি নির্বাচনী এলাকা পিবি -১৬ (লোরালাই -৩) আসন থেকে এমএমএর প্রার্থী হিসাবে বেলুচিস্তানের প্রাদেশিক পরিষদের হয়ে প্রার্থী হয়েছিলেন তবে তিনি হেরে যান। তিনি ৭,৫৫৯ ভোট পেয়ে পাকিস্তান মুসলিম লীগের (কিউ) (পিএমএল-কিউ) প্রার্থী মুহাম্মদ খান তুরের কাছে পরাজিত হন। তিনি ২০১৩ সালের পাকিস্তানের সাধারণ নির্বাচনে এনএ -২৬৩ (লোরালাই-কাম-মুসাখেল-কাম-বরখন ) আসন থেকে জমিয়তে ওলামায়ে ইসলাম (এফ) (জেআইআই-এফ) এর প্রার্থী হিসাবে জাতীয় পরিষদের সদস্য নির্বাচিত হয়েছিলেন। তিনি ৩১,০৩১ ভোট পেয়ে সরদার ইয়াকুবকে পরাজিত করেছিলেন। আগস্ট ২০১৭ সালে পাকিস্তানের প্রধানমন্ত্রী শহীদ খাকান আব্বাসি নির্বাচনের পরে তাকে আব্বাসির ফেডারেল মন্ত্রিসভায় অন্তর্ভুক্ত করা হয়। মন্ত্রিসভা গঠনের পর তিনি যোগাযোগ মন্ত্রণালয়ের মন্ত্রীর পদে নিযুক্ত হন। ৩১ মে ২০১৮ সালে মেয়াদ শেষ হওয়ার পরে জাতীয় সংসদ ভেঙে দেওয়ার পরে জামান যোগাযোগ মন্ত্রণালয়ের ফেডারেল মন্ত্রীর পদে অধিষ্ঠিত হয়েছিলেন। "2002 election result" (পিডিএফ)। ECP। ২৬ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ এপ্রিল ২০১৮।  "138 MNAs either paid no income tax, or FBR has no such data"। www.thenews.com.pk (ইংরেজি ভাষায়)। ৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৭।  "PML-N takes lead as PTI, PPP trail"। www.thenews.com.pk (ইংরেজি ভাষায়)। ৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৭।  "PPP comes out with charge against FC"। DAWN.COM (ইংরেজি ভাষায়)। ১৯ মে ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৭।  "JUI-F names candidates for 14 NA seats"। DAWN.COM (ইংরেজি ভাষায়)। ২৫ মার্চ ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৭।  "2013 election result" (পিডিএফ)। ECP। ১ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ এপ্রিল ২০১৮।  "A 43-member new cabinet sworn in"। Associated Press Of Pakistan। ৪ আগস্ট ২০১৭। ৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৭।  "PM Khaqan Abbasi's 43-member cabinet takes oath today"। Pakistan Today। ৪ আগস্ট ২০১৭। সংগ্রহের তারিখ ৪ আগস্ট ২০১৭।  Raza, Syed Irfan (৫ আগস্ট ২০১৭)। "PM Abbasi's bloated cabinet sworn in"। DAWN.COM (ইংরেজি ভাষায়)। ৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৭।  "Notification" (পিডিএফ)। Cabinet division। ১ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০১৮।
গোলাম সারওয়ার নাসের

গোলাম সারওয়ার নাসির (আরও: গোলাম সারওয়ার নাসের) (১৯২২–১৯৮৪) ছিলেন নাসের গোত্রের শেষ খান শাসক এবং কুন্দুজে স্পিনজার কটন কোম্পানীর সভাপতি, যা যুদ্ধ পূর্ববর্তী আফগানিস্তানের বৃহত্তম কোম্পানীগুলোর অন্যতম ছিল। নাসির আফগানিস্তানের কারাবায় এক পশতুন ঘিলজাই পরিবারে জন্মগ্রহণ করেন। তার বাবা মোহাম্মাদ আলম খান নাসির এবং ভাই শের খান নাসির। নাসির স্পিনজার কটন কোম্পানী পরিচালনা করতেন, যা বিদেশে তুলা রপ্তানি, তুলা বীজের তেল তৈরী, সাবান এবং চীনামাটির বাসন তৈরী করত। তিনি স্পিনজার ব্র্যান্ডের অধীনে কুন্দুজ, কাবুল এবং উত্তরের অন্যান্য শহরে হোটেল নির্মাণ করেছিলেন, যাতে ২০,০০০ লোকের কর্মসংস্থান হয়েছিল এবং এতে নারীরাও অন্তর্ভুক্ত ছিলেন। তিনি উত্তরে কারখানা স্থাপন করেছিলেন এবং এর কর্মীদের জন্য বিনামূল্যে বাসস্থান, হাসপাতাল, কুন্দুজ শহরের একমাত্র বালিকা বিদ্যালয়, এবং ক্রীড়া সংঘ নির্মাণ করেছিলেন। তিনি নাসির লাইব্রেরি অ্যান্ড মিউজিয়াম প্রতিষ্ঠা করেছিলেন। তার শাসনামলে কুন্দুজ যুদ্ধ পুর্ববর্তী সময়ে আফগানিস্তানের অন্যতম ধনী প্রদেশ ছিল। অক্সফোর্ডের অধ্যাপক পিটার লেভি তার শাসনকে "কল্যাণকর সৈরতন্ত্র" বলে আখ্যায়িত করেছেন। নাসেরকে রাজা জহির শাহ "অর্ডার অব দ্য গোল্ডেন হাউস" এবং ১৯৭১ সালে জাপানের সম্রাট "দ্য অর্ডার অব দ্য সেক্রেড ট্রেজার" পুরস্কার প্রদান করেন। রাজা জহির শাহের বন্ধু হওয়া ও দাউদ খানের সাথে বৈরিতার কারণে ১৯৭৩ সালে নতুন সরকার তাকে ছয় বছরের জন্য কারারুদ্ধ করে। জার্মানিতে নির্বাসিত অবস্থায় ১৯৮৪ সালে ৮৬ বছর বয়সে তিনি মারা যান। তার দুই স্ত্রী এবং নয়জন সন্তান ছিল। শিকারে বেরিয়ে নাসির আই খানমের প্রাচীন প্রত্নতাত্ত্বিক নিদর্শন আবিষ্কার করেন এবং প্রিন্সটনের প্রত্নত্ত্ববীদ ড্যানিয়েল স্ক্যাল্মবার্গার ও তার দলকে আই খানক নিরিক্ষার জন্য আমন্ত্রণ জানান। শীঘ্রই জানা যায় যে এটি গ্রিকো-ব্যাকট্রিয়ান সাম্রাজ্যের অন্যতম প্রাথমিক শহর ঐতিহাসিক অক্সাসের আলেক্সান্দ্রিয়া (পরবর্তীতে আরও সম্ভাব্য নাম اروکرتیه অথবা ইউক্রাটিডিয়া)। ঐ নিদর্শনগুলোর কয়েকটি ২০০৪ সালে ইউরোপ ও যুক্তরাষ্ট্রে প্রদর্শিত হয়। Reuter, Christoph: Power Plays in Afghanistan: Laying the Groundwork for Civil War, 49/2011 (Dec. 5, 2011) of DER SPIEGEL http://www.spiegel.de/international/world/power-plays-in-afghanistan-laying-the-groundwork-for-civil-war-a-801820-2.html Bernard, Paul: Aï Khanoum en Afghanistan hier (1964-1978) et aujourd'hui (2001), p. 971 www.persee.fr/web/revues/home/prescript/article/crai_0065-0536_2001_num_145_2_16315?_Prescripts_Search_tabs1=standard& Dupree, Louis: Afghanistan Emadi, Hafizullah: Dynamics of Political Development in Afghanistan. The British, Russian, and American Invasions Meher, Jagmohan: Afghanistan: Dynamics of Survival Runion, Meredith L.: The History of Afghanistan Tanwir, Halim M.: AFGHANISTAN: History, Diplomacy and Journalism An Introduction to the Commercial Law of Afghanistan, Second Edition, Afghanistan Legal Education Project (ALEP) at Stanford Law School http://www.royalark.net/Afghanistan/telai.htm
কারী মোহাম্মদ ইউসুফ

কারী মোহাম্মদ ইউসুফ (উর্দু: قاری محمد یوسف‎‎) একজন পাকিস্তানি রাজনীতিবিদ যিনি জুন ২০১৩ সাল থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন। এর আগে ২০০২ সাল থেকে ২০০৭ সাল পর্যন্তও তিনি পাকিস্তানের জাতীয় পরিষদের সদস্য ছিলেন। কারী মোহাম্মদ ইউসুফ ১ জানুয়ারি ১৯৫২ সালে জন্মগ্রহণ করেন। কারী মোহাম্মদ ইউসুফ ২০০২ সালে পাকিস্তানের সাধারণ নির্বাচনে তিনি নির্বাচনী এলাকা এনএ -২২ (বটগ্রাম) থেকে মুত্তাহিদা মজলিসে আমলের (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ২৪,০৯২ ভোট পেয়ে পাকিস্তান মুসলিম লীগ (কিউ) (পিএমএল-কিউ) প্রার্থী মুহাম্মদ নওয়াজ খানকে পরাজিত করেছিলেন। ২০০৮ সালে পাকিস্তানের সাধারণ নির্বাচনে এনএ -২২ (বটগ্রাম) আসন থেকে এমএমএর প্রার্থী হয়ে তিনি পাকিস্তানের জাতীয় পরিষদে লড়ে তবে তিনি পরাজিত হন। তিনি ২০,০৩৬ ভোট পেয়েছিলেন এবং পিএমএল-কিউয়ের প্রার্থী মুহাম্মদ নওয়াজ খানের কাছে আসনটি হেরে যান। ২০১৩ সালে পাকিস্তানের সাধারণ নির্বাচনে তিনি নির্বাচনী এলাকা এনএ -২২ (বটগ্রাম) থেকে জমিয়তে ওলামায়ে ইসলাম (এফ) এর প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন। তিনি ১৮,৩১৪ ভোট পেয়ে স্বতন্ত্র প্রার্থী মোহাম্মদ নওয়াজ খানকে পরাজিত করেন। "Detail Information"। www.pildat.org। PILDAT। ২৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "PML-Q, MMA share Hazara seats"। DAWN.COM (ইংরেজি ভাষায়)। ১২ অক্টোবর ২০০২। ২৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭।  "2002 election result"। ECP। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ এপ্রিল ২০১৮।  "JUI(F) issues final list of candidates"। DAWN.COM (ইংরেজি ভাষায়)। ১২ ডিসেম্বর ২০০৭। ২৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭।  "2008 election result" (পিডিএফ)। ECP। ৫ জানুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  "PTI makes inroads into PML-N stronghold of Hazara"। www.thenews.com.pk (ইংরেজি ভাষায়)। ২৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭।  "Religious parties trying to become part of next govt"। www.thenews.com.pk (ইংরেজি ভাষায়)। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৭।  "138 MNAs either paid no income tax, or FBR has no such data"। www.thenews.com.pk (ইংরেজি ভাষায়)। ৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৭।  "26 vying for 2 NA seats of Battagram, Kohistan districts"। www.thenews.com.pk (ইংরেজি ভাষায়)। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৭।  "2013 election result"। ECP। ২৪ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ এপ্রিল ২০১৮।
কিল

কিল (জার্মান: Kiel; আ-ধ্ব-ব: [kiːl]) উত্তর-মধ্য জার্মানির শ্লেসভিগ-হোলষ্টাইন রাজ্যে, বাল্টিক সাগরের তীরে, নর্ড-অস্টজে খাল বা কিল খালের পূর্ব প্রবেশপথে অবস্থিত একটি বন্দর শহর। এটি শ্লেসভিগ-হোলষ্টাইন রাজ্যের রাজধানী ও জনসংখ্যার দিক থেকে বৃহত্তম শহর। কিল হামবুর্গ থেকে প্রায় ৯০ কিলোমিটার উত্তর অবস্থিত। ভৌগলিকভাবে উত্তর জার্মানিতে, জুটলান্ড উপদ্বীপের দক্ষিণ-পূর্ব প্রান্তে, বাল্টিক সাগরে দক্ষিণ-পশ্চিম তীরে অবস্থানের কারণে কিল শহর জার্মানির অন্যতম প্রধান বন্দর। এর চমৎকার প্রাকৃতিক পোতাশ্রয়টি মূলত একটি স্রোতহীন ফিয়র্ড; এ কারণে এটি ১০ম শতক থেকেই একটি গুরুত্বপূর্ণ বন্দর। মৎস্যশিল্প, জাহাজ নির্মাণ এবং নৌযান রক্ষণাবেক্ষণের শিল্প ছাড়াও এখানে সাবান, খাদ্যদ্রব্য, যন্ত্রপাতি, এবং পশমের দ্রব্যের কারখানা আছে। কিল শহরে একটি বিশ্ববিদ্যালয় আছে; কিল বিশ্ববিদ্যালয় ১৬৬৫ সালে স্থাপিত হয়। কিল শহর ১২৮৪ সালে হানজেয়াটীয় লিগের একটি সদস্য শহর হয়। ১৭৭৩ সালে এটি ডেনমার্কের শাসনাধীনে আসে। ১৮৬৬ সালে এটি শ্লেসভিগ-হোলষ্টাইনের অংশ হিসেবে প্রুশিয়ার অন্তর্ভুক্ত হয়। কিল শহর ঐতিহ্যগতভাবে জার্মান নৌবাহিনীর বাল্টিক সাগর নৌবহরের কেন্দ্র। প্রথম বিশ্বযুদ্ধে শহরটি জার্মানির রাজকীয় নৌবাহিনীর সদর দফতর ছিল। ২য় বিশ্বযুদ্ধেও এটি একটি গুরুত্বপূর্ণ নৌঘাঁটি ছিল; মিত্রশক্তি এখানে তখন ব্যাপক বোমাবর্ষণ করে। এখান উচ্চতর প্রযুক্তি সংবলিত জাহাজ নির্মাণ কেন্দ্র আছে। কিল খাল বিশ্বের ব্যস্ততম কৃত্রিম খাল। কিল বন্দর থেকে অনেক যাত্রীবাহী ফেরি সুইডেন ও অন্যান্য দেশের উদ্দেশ্যে প্রতিদিন যাত্রা করে। কিল শহরে লোকেরা সমুদ্রে নৌবিহার করতে ভালবাসে। এখানে বিভিন্ন আন্তর্জাতিক সেইলিং বা নৌ-চালনা প্রতিযোগিতা অনুষ্ঠিত হয়। এদের মধ্যে সাংবাৎসরিক কিল সপ্তাহ প্রতিযোগিতাটি বিশ্বের সর্ববৃহৎ নৌ-চালনা প্রতিযোগিতা। ১৯৩৬ ও ১৯৭২ সালের অলিম্পিক গেমসের নৌ-চালনা ইভেন্টটি কিল শহরেই অনুষ্ঠিত হয়েছিল। বর্তমানে কিল শহরে প্রায় ২ লক্ষ ৩৪ হাজার লোকের বাস। কিলের জনগণের মাথাপিছু আয় ২০০৫ সালে ছিল ৩৫ হাজার ইউরোর বেশি, যা জার্মানির জাতীয় গড়ের চেয়ে অনেক বেশি এবং ইউরোপীয় ইউনিয়নের মাথাপিছু গড় আয়ের প্রায় দেড় গুণ। "Oberbürgermeister Dr. Ulf Kämpfer"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৪।  "Statistikamt Nord – Bevölkerung der Gemeinden in Schleswig-Holstein 4. Quartal 2013] (XLS-Datei) (Fortschreibung auf Basis des Zensus 2011)"। Statistisches Amt für Hamburg und Schleswig-Holstein (German ভাষায়)। জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "General Information"। Kieler Woche। ২০০৫-১২-৩০ তারিখে মূল থেকে আর্কাইভ করা। সংগ্রহের তারিখ ২০০৬-০৩-১৩।  "GDP per person 2005 in Euro"। ২৭ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০০৯।
দোহা গলফ ক্লাব

দোহা গলফ ক্লাব দোহা, কাতারে অবস্থিত এবং ১৮ গর্ত, ৭৩৭৪ গজ, ৭২ চ্যাম্পিয়নশিপ কোর্স পরিচালিত হয়। যা পিটার হারাদাইন দ্বারা ডিজাইন করা হয়। দোহা গলফ ক্লাবটি মধ্য প্রাচ্যে তৈরি করা প্রথম গ্রাস গলফ কোর্সে অন্যতম। অ-সদস্যদের জন্য উন্মুক্ত, এতে ২৮০৮ গজ দীর্ঘ লম্বা ফ্লাডলাইট নয়টি গর্তের একাডেমি কোর্স রয়েছে এবং তিনটি রেস্তোঁরা এবং একটি গলফ শপ সহ একটি ক্লাবহাউসও রয়েছে। ক্লাবটি কাতার মাস্টার্স গলফ টুর্নামেন্টের আয়োজক। গ্যারি ম্যাকগ্লিনচে গ্রেগ হোমস ডেভিড মোরল্যান্ড দোহা গলফ ক্লাবটি পশ্চিম বঙ্গোপসাগরের ঠিক উত্তরে কাতারের রাজধানী দোহার উত্তরের জেলা আল এগলায় অবস্থিত। দোহা গলফ ক্লাবে একটি ক্লাব হাউসও রয়েছে। দোহা গলফ ক্লাবটি কৌশলগতভাবে আটটি হ্রদ এবং অ্যারিজোনার মরুভূমি থেকে আমদানিকৃত ৬৫ টি দৈত্যাকৃতির ক্যাকটাস দিয়ে সাজানো হয়েছে। ১০,০০০ -এরও বেশি সবুজ গাছ এবং গুল্ম, অসংখ্য চুনাপাথর এবং প্রচুর পরিমাণে শ্যামলিমাসহ দীর্ঘ গলফ খেলার ফেয়ারওয়ে তৈরী করা হয়েছে, যা ছিল সম্পূর্ণ সবুজ এবং গলফ ক্লাবটিকে ঘিরে মরুভূমির বৈপরীত্য উপস্থাপনের জন্য এটি ডিজাইন করা হয়েছে। কাতারে খেলাধুলা [১] উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "dohagolfclub" নামটি একাধিক বার সংজ্ঞায়িত করা হয়েছে "Golf"। Askexplorer। সংগ্রহের তারিখ ৩ সেপ্টেম্বর ২০১৮।  [২]. [৩] দাপ্তরিক ওয়েবসাইট
সেন্ট্রাল ডিস্ট্রিক্টস ক্রিকেট দল

সেন্ট্রাল ডিস্ট্রিক্টস নিউজিল্যান্ডের মধ্যাঞ্চলীয় অঞ্চলভিত্তিক প্রথম-শ্রেণীর ক্রিকেট দল। দলটি সেন্ট্রাল স্ট্যাগস নামেও পরিচিত। এ দলটি সেন্ট্রাল ডিস্ট্রিক্টস ক্রিকেট অ্যাসোসিয়েশন কর্তৃক পুরুষদের প্রতিনিধিত্বকারী দল। দলটি প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, একদিনের প্রতিযোগিতা ফোর্ড ট্রফি ও টুয়েন্টি২০ প্রতিযোগিতা বার্গার কিং সুপার স্ম্যাশে অংশ নেয়। নিউজিল্যান্ড ক্রিকেট কর্তৃক পরিচালিত ছয়টি দলের অন্যতম এটি। ১৯৫০-৫১ মৌসুমে প্রথমবারের মতো প্লাঙ্কেট শীল্ডে খেলতে নামে। বর্তমানে দলটি পঞ্চম স্থানে অবস্থান করছে। হকস বে, হরোহুইনুয়া-কাপিতি, মানাওয়াতু, তারানাকি, ওয়াইরারাপা, মার্লবোরা ও নেলসন - এ আটটি জেলা সংস্থা নিয়ে সেন্ট্রাল ডিস্ট্রিক্টস দল গঠিত হয়েছে। নিউজিল্যান্ডের প্রধান দুইটি বিদ্যালয় - নিউ প্লাইমাউথ বয়েজ হাই স্কুল ও পালমারস্টোন নর্থ বয়েজ হাই স্কুল থেকেই অধিকাংশ স্ট্যাগস খেলোয়াড়ের অন্তর্ভূক্তি ঘটেছে। প্লাঙ্কেট শীল্ড (৯) ১৯৫৩-৫৪, ১৯৬৬-৬৭, ১৯৬৭-৬৮, ১৯৭০-৭১, ১৯৮৬-৮৭, ১৯৯১-৯২, ১৯৯৮-৯৯, ২০০৫-০৬, ২০১২-১৩, ২০১৭-১৮, ২০১৮-১৯ ফোর্ড ট্রফি (৬) ১৯৮৪-৮৫, ২০০০-০১, ২০০৩-০৪, ২০১১-১২, ২০১৪-১৫ সুপার স্ম্যাশ (৩) ২০০৭-০৮, ২০০৯-১০, ২০১৮-১৯ ম্যাকলিন পার্ক, নেপিয়ার নেলসন পার্ক পুকেকুরা পার্ক, নিউ প্লাইমাউথ ফিটজারবার্ট পার্ক, পালমারস্টোন নর্থ স্যাক্সটন ওভাল, নেলসন নিউজিল্যান্ড ডন বিয়ার্ড টনি ব্লেইন ডগ ব্রেসওয়েল স্কট ব্রায়াস্কো ল্যান্স কেয়ার্নস হ্যারি কেভ বেভান কংডন মার্টিন ক্রো জক এডওয়ার্ডস ক্রেগ ফিন্ডলে মার্ক গ্রেটব্যাচ অ্যাডাম মিলেন অ্যান্ড্রু ম্যাথিয়েসন তরুণ নেথুলা জ্যাকব ওরাম ভিক পোলার্ড জ্যাক রাইডার মাইক শ্রিম্পটন ম্যাথু সিনক্লেয়ার ইয়ান স্মিথ ক্রেগ স্পিয়ারম্যান ডেরেক স্টার্লিং রস টেলর ব্রায়ান ইল বেন হুইলার ইংল্যান্ড পিটার ট্রিগো শ্রীলঙ্কা মাহেলা জয়াবর্ধনে Central Districts Cricket Association – Districts ওয়েব্যাক মেশিনে আর্কাইভকৃত ৫ জুলাই ২০০৭ তারিখে. Retrieved 5 January 2006 http://www.stuff.co.nz/sport/cricket/65658070/andrew-mathieson-has-a-field-day-as-central-stags-win-national-oneday-cricket-final Central Districts Cricket প্রাতিষ্ঠানিক ওয়েবসাইট (ইংরেজি)
উত্তর আফ্রিকা

উত্তর আফ্রিকা (ইংরেজি: North Africa বা Northern Africa) আফ্রিকা মহাদেশের উত্তরতম অঞ্চল। এটি সাহারা মরুভূমির মাধ্যমে সাহারা-নিম্ন আফ্রিকা হতে আলাদা। ভূ-রাজনৈতিক দৃষ্টিকোণ থেকে গৃহীত জাতিসংঘের সংজ্ঞানুযায়ী নিচের সাতটি দেশ ও অঞ্চল উত্তর আফ্রিকা গঠন করেছে: আলজেরিয়া তিউনিসিয়া মরক্কো মিশর লিবিয়া সুদান * পশ্চিম সাহারা একটি বিতর্কিত অঞ্চল। এটি মূলত মরক্কোর অধীনে অবস্থিত হলেও একটি গোষ্ঠী অঞ্চলটির স্বাধীনতার জন্য লড়াই করে যাচ্ছে। মরক্কোর ভূমধ্যসাগরীয় তীরে কিছু স্পেনীয় শহর তথা ছিটমহল আছে। এগুলি "প্লাসাস দে সোবেরানা" নামে পরিচিত। অনেক সময় মোরিতানিয়াকেও উত্তর আফ্রিকার অন্তর্ভুক্ত করা হয়। মাগরেব অঞ্চলটি আলজেরিয়া, মরক্কো, তিউনিসিয়া এবং লিবিয়া নিয়ে গঠিত। অনেক সময় উত্তর আফ্রিকার দেশগুলিকে মধ্যপ্রাচ্যের অংশ হিসেবে গণ্য করা হয়। মিশরের সিনাই উপদ্বীপ এশিয়া মহাদেশে পড়েছে বলে মিশরকে একটি আন্তঃমহাদেশীয় রাষ্ট্র হিসেবে গণ্য করা হয়। "North Africa | region, Africa | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০২-১৬।  Mattar, Philip; Thomson Gale (Firm) (২০০৪)। Encyclopedia of the modern Middle East & North Africa। Internet Archive। Detroit, Mich. : Macmillan Reference USA। আইএসবিএন 978-0-02-865769-1।
কাতার বৈজ্ঞানিক ক্লাব

কাতার বৈজ্ঞানিক ক্লাব, কাতারের একটি অলাভজনক প্রতিষ্ঠান। এটি বেশ কয়েকটি বৈজ্ঞানিক ক্ষেত্রে প্রশিক্ষণ প্রোগ্রাম, কর্মশালা এবং ক্রিয়াকলাপ পরিচালনা করে। এই প্রতিষ্ঠানের লক্ষ্য বৈজ্ঞানিক অনুশীলনের জন্য উপযুক্ত পরিবেশ তৈরি করা; তরুন জনগোষ্ঠীর মধ্যে বৈজ্ঞানিক ক্রিয়াকলাপকে উৎসাহিত করন এবং বিজ্ঞানের প্রতি তাদের আগ্রহ বাড়ানো। এই ক্লাবটি ১৯৮৭ সালে একটি ডিক্রি অনুসারে প্রতিষ্ঠিত হয়েছিল যা কাতার যুব কল্যাণের উচ্চ কাউন্সিলের ভাইস চেয়ারম্যান দ্বারা জারি করা হয়েছিল, এই অনুরোধের প্রতিক্রিয়া হিসাবে পঁচিশ জন সদস্য দ্বারা জমা দেওয়া হয়েছিল। প্রাথমিকভাবে, ক্লাবটির কেবল দুটি বিভাগ ছিল যা ইলেকট্রনিক্স এবং তড়িৎ, তবে ক্লাবের সদস্য সংখ্যা বৃদ্ধি পাওয়ায় বিভাগগুলির সংখ্যা বৃদ্ধি পেয়েছিল। ক্লাবটি জ্যোতির্বিজ্ঞান, বিমান, প্রকৌশল এবং অন্যান্য অনেকগুলি বিভাগ নিয়ে গঠিত। তরুণ বিজ্ঞানীদের উৎসর্গীকৃত বিভাগ রয়েছে যেখানে বাচ্চারা বিভিন্ন বৈজ্ঞানিক পরীক্ষা-নিরীক্ষা এবং ক্রিয়াকলাপে অংশ নিতে পারে। সাংস্কৃতিক কারণে, মহিলা সদস্যদের একটি পৃথক বিভাগ রয়েছে যার নাম "সায়েন্টিফিক গার্ল ক্লাব" এবং এটি অন্যান্য প্রধান বিভাগ থেকে পৃথকভাবে কার্যক্রম পরিচালনা করে; তবে এই বিভাগগুলির মধ্যে সহযোগিতা রয়েছে। ২০০৮ সালে ক্লাবটি মাইক্রোসফটের সহযোগিতায় " গ্রিন কম্পিউটার " প্রকল্প চালু করে। প্রকল্পটি বিভিন্ন সংস্থা ও বাড়ি থেকে বাতিল কম্পিউটার পুনর্ব্যবহার করার চেষ্টা করেছিল যাতে তারা নিম্ন আয়ের লোকেরা পুনরায় সেটা ব্যবহার করতে পারে। ২০১২ সালে, এই প্রকল্পটি মাইক্রোসফ্ট থেকে তহবিল প্রাপ্তির পাশাপাশি কাতারের কমার্সিয়াল ব্যাংক থেকে কিউআর ফর্মে ২০০,০০০ অনুদান তহবিল প্রাপ্ত হয়েছিল। প্রকল্পটি একই বছর অন্য দেশেও এর কার্যক্রম সম্প্রসারণ শুরু করেছিল। "Qatar Yearbook 2009" (পিডিএফ)। Qatar Embassy in Poland। ৮ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ফেব্রুয়ারি ২০১৫।  "النادي العلمي القطري :: عن النادي" (আরবি ভাষায়)। Qatar Science Club। জানুয়ারি ১১, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৮।  "Green project brings junk PCs back to life"। The Peninsula Qatar। ২৯ সেপ্টেম্বর ২০১২। সংগ্রহের তারিখ ৭ জানুয়ারি ২০১৫।  "QSC to donate computers among needy countries"। The Peninsula Qatar। ১৮ মে ২০১২। সংগ্রহের তারিখ ৭ ফেব্রুয়ারি ২০১৫।  সরকারী ওয়েবসাইট